מתן כהנא

מתן כהנא (נולד ב-29 ביולי 1972, י"ח באב ה'תשל"ב) הוא חבר כנסת מטעם סיעת המחנה הממלכתי, ובעבר מטעם סיעת ימינה. קודם לכן כיהן כשר לשירותי דת וכסגן השר לשירותי דת.

כהנא הוא קצין צה"ל במילואים בדרגת אלוף-משנה, ששירת כלוחם בסיירת מטכ"ל, כטייס קרב בחיל האוויר הישראלי וכמפקד טייסת F-16.

== ביוגרפיה ==
כהנא נולד בחיפה לאורה ואליה. כאשר היה בן שלושה חודשים, עבר עם משפחתו לניו יורק שבארצות הברית, בעקבות לימודי הנדסת חשמל ומנהל עסקים של אביו. כשהיה בן שלוש, חזרה המשפחה להתגורר במושב בית גמליאל. כהנא למד בבית הספר היסודי בקיבוץ חפץ חיים (כיתות א'-ח') ולאחר מכן בישיבת נתיב מאיר. בנעוריו היה מדריך בתנועת בני עקיבא בסניף במושב.
כהנא נושא דברים לזכרו של [[עמנואל מורנו, הר הרצל, אוגוסט 2017]]
לקראת סוף תקופת לימודיו בתיכון עבר כהנא את גיבוש שייטת 13 והתקבל ליחידה. הוא התקבל גם לקורס טיס אך חתם ויתור על מנת לשרת בסיירת מטכ"ל. הצטרף למחזור אוגוסט 90' של הסיירת ושירת בה כלוחם כשלוש וחצי שנים. בין חבריו ל"צוות גיורא" היו עמנואל מורנו ונפתלי בנט.

בינואר 1994, כשחבריו לצוות השתחררו מצה"ל, הצטרף לקורס טיס והשלים אותו במגמת קרב. שירת כטייס קרב בטייסת 116 ("מגיני הדרום") בקורס האימון המבצעי כטייס עיט ובטייסת 201 ("האחת") כטייס F-4 פנטום. עבר הסבה למטוסי F-16 על דגמיו השונים ("נץ" ו"ברק"), ושירת בטייסת 110 ("אבירי הצפון"), טייסת 117 ("הסילון הראשונה"), טייסת 140 ("טייסת נשר הזהב") כמפקד האימון המבצעי, ובטייסת 253 ("הנגב") כטייס F-16I ("סופה"). הוא שב לטייסת 116 כסמ"ט א' וב-2011 מונה למפקד הטייסת. ב-2013 מונה למפקד טייסת 109 ("העמק") ברמת דוד.

לאורך שירותו השתתף כטייס במבצעי עופרת יצוקה, עמוד ענן, וצוק איתן. השתתף כטייס F-16 במלחמת לבנון השנייה ונטל חלק במבצע משקל סגולי להשמדת הרקטות ארוכות הטווח של חזבאללה בתחילת המלחמה.

עם סיום תפקידו כמפקד טייסת 109 ב-2015 הועלה לדרגת אלוף-משנה ומונה לראש מחלקה במטה חיל האוויר. באוגוסט 2018 השתחרר מצה"ל. בדצמבר 2020 סיים את טיסותיו המבצעיות בחיל האוויר, לאחר 25 שנים.

==קריירה פוליטית==
אחרי שחרורו מצה"ל ב-2018 שימש כהנא כמנהל מיזם התפוצות במרכז לטכנולוגיה חינוכית.

ב-10 בינואר 2019 הודיע על הצטרפותו למפלגת "הימין החדש" בראשות נפתלי בנט ואיילת שקד והוא שובץ במקום הרביעי ברשימת המפלגה לכנסת לקראת הבחירות לכנסת העשרים ואחת אך לא נבחר לכנסת לאחר שהמפלגה לא עברה את אחוז החסימה.

ב-3 באוקטובר 2019 הושבע כחבר הכנסת העשרים ושתיים לאחר ששובץ במקום השביעי ברשימת "ימינה" (מטעם הימין החדש) ונבחר לראשונה לכנסת. הוא חבר הכנסת ה-1,000 בכהונתו בכנסת ישראל.

כהנא העלה בכנסת העשרים ושלוש הצעת חוק פרטית לביטול חזקת הגיל הרך, אך הצעתו הוסרה מסדר היום.

=== כשר לשירותי דת ===
ב-13 ביוני 2021 ערב השבעת ממשלת ישראל השלושים ושש, התפטר במסגרת "החוק הנורווגי" וזאת לאחר שמונה באותו יום לשר לשירותי דת. יום לאחר מכן מינה את מוני מעתוק למנכ"ל משרדו. במהלך כהונתו הוא תמך בעידוד ייצוג נשי במועצות הדתיות<ref></ref>. הוקמה שדולה לנושאי דת ומדינה<ref></ref>.

ביולי 2021 הכריז כהנא ביחד עם שר האוצר, אביגדור ליברמן, על רפורמה במערך הכשרות, שבמסגרתה שוק הכשרות ייפתח לתחרות ותאגידי כשרות שיעמדו בקריטריונים ההלכתיים שתקבע הרבנות הראשית יוכלו להעניק תעודות כשרות. היא אושרה כחלק מחוק ההסדרים<ref></ref>. מועצת הרבנות הראשית<ref></ref> התנגדה לרפורמת הכשרות ובפועל לא הוקמה יחידת ממונה ברבנות והחוק אינו מכיל פרק עיצומים כספיים לתאגידים שיפרו את נוהלי הכשרות<ref></ref>.

בינואר 2022 הציג את תוכנית הגיור הממשלתית<ref></ref>. רבנים רבים התנגדו בחריפות לתוכניות הכשרות והגיור שקידם, ובהם הרבנים הראשיים לישראל.

לצורך בחינת אופן הקבורה בישראל, הוקמה, בהוראת השר כהנא, ועדה בין-משרדית<ref></ref>.

במאי 2022 חתם על תקנות לפיהן כהונתם של רבני ערים לא תהיה לכל החיים, אלא תיקצב לתקופה של 10 שנים, ורק המועצות המקומיות יוכלו להאריכה. על פי התקנות, לצורך בחירת הרבנים ימונה גוף בוחר שיכלול את חברי המועצה המקומית ונציגי ציבור, שימונו בחלקם על ידי השר, ו-40% מהגוף הבוחר יהיו נשים.

=== כסגן השר לשירותי דת ===
ב-13 במאי הודיע על התפטרותו מתפקיד השר, במטרה "לסייע בחיזוק הקואליציה" כחבר הכנסת, ולמעשה כדי לבטל את חברותו בכנסת של יום טוב כלפון, שנכנס לכנסת במקום איילת שקד במסגרת "החוק הנורווגי". במסגרת החלטה זו מונה כהנא לסגן שר במשרד לשירותי דת. מינויו כסגן שר תחת ראש הממשלה, שיכהן כשר לשירותי דת באופן רשמי, אושר על ידי שרי הממשלה ב-16 במאי, מתוך כוונה למנותו שוב לשר כאשר יהיה לכך רוב בטוח בכנסת.

במאי 2022, לצד חברת הכנסת נירה שפק, השופט בדימוס ניל הנדל, העיתונאי גור מגידו ואחרים, נבחר כהנא לאביר התנועה לאיכות השלטון לשנת 2021<ref>[https://www.facebook.com/MQG.Israel/posts/pfbid0LY1JF2gxQmbbyDF7BoWbZmo3A2tUMAvKb51eCiPjBGUVdiv7PZgL65XkALGF5rAzl פוסט ברשת החברתית פייסבוק של התנועה לאיכות השלטון] , 24 במאי 2022; </ref>.

ב-14 באוגוסט 2022 חבר יחד עם הרמטכ"ל לשעבר גדי איזנקוט לרשימת כחול לבן – התקווה החדשה, ולאחר הצטרפותם שמה של הרשימה שונה ל"המחנה הממלכתי". ב-15 באוגוסט התפצל עם הח"כים נפתלי בנט ושירלי פינטו לסיעה בשם זה, על מנת שיוכל לרוץ בבחירות לכנסת ה-25. באותו יום פקעה כהונתו כסגן השר לשירותי דת, וכאחראי על המשרד החל לשמש סמנכ"ל המשרד, עד למינויו של מיכאל מלכיאלי כשר לשירותי דת בממשלה ה-37.

== עמדותיו ==

כהנא מחזיק בדעות כלכליות ליברליות ותומך בשוק חופשי. בין היתר, העלה הצעות חוק האוסרות שביתה בגופים חיוניים<ref></ref>.

בתעמולת הבחירות תקף את ההסתדרות החדשה. ומתח ביקורת על בג"ץ שהכשיר את מועמדותה של חברת מפלגת העבודה, אבתיסאם מראענה לכנסת.

כהנא מסתייג משילוב נשים ביחידות הקרביות המיוחדות, בנימוק שרק למעט נשים יש כושר פיזי מספק, וששילוב כזה עלול לפגוע בחיילים הדתיים באותן יחידות.

== חיים אישיים ==
כהנא הוא בוגר לימודי תואר ראשון ושני במשפטים באוניברסיטת בר־אילן, במסלול מצטיינים, ועמית במכון גשר למנהיגות. הוא נשוי לליסה, דוקטור לפסיכולוגיה קלינית, ואב לארבעה. הוא מתגורר במושב הדתי בית גמליאל. בן דודו הוא הרב חיים נבון.

==קישורים חיצוניים==

* [https://www.knesset.tv/knesset-members/matan-kahana/+ מתן כהנא], באתר ערוץ הכנסת
* 
* 
* 
* [https://www.youtube.com/watch?v=WcmCmbZaNak מהטייסת לכנסת - אל"ם (מיל') מתן כהנא מצטרף לרשימת הימין החדש של שקד ובנט], בערוץ היוטיוב של נפתלי בנט 
* 
* <span>, באתר </span>ישראל היום<span>, 17 בדצמבר 2017</span>
* 
* 
* ראיונות עם דוד בן בסט בתוכנית "הנבחרים":
** 
** 
** 
* 
* 
* 

;מפרי עטו
* 

== הערות שוליים ==

קטגוריה:לוחמי סיירת מטכ"ל
קטגוריה:קציני צה"ל בכירים שכיהנו כשרים בממשלת ישראל
קטגוריה:טייסי חיל האוויר הישראלי
קטגוריה:אלופי-משנה בחיל האוויר
קטגוריה:בוגרי ישיבת נתיב מאיר
קטגוריה:בוגרי אוניברסיטת בר-אילן: משפטים
קטגוריה:חברי הכנסת מטעם הימין החדש
קטגוריה:בית גמליאל: אישים
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:שרי ממשלת ישראל השלושים ושש
קטגוריה:שרי ממשלת ישראל
קטגוריה:בוגרי בני עקיבא
קטגוריה:ציונות דתית: חברי כנסת
קטגוריה:חברי הקבינט המדיני-ביטחוני
קטגוריה:חברי הכנסת מטעם ימינה
קטגוריה:סגני יושב ראש הכנסת בכנסת העשרים וארבע
קטגוריה:זוכי אות אביר איכות השלטון
קטגוריה:ישראלים שנולדו ב-1972
קטגוריה:חברי הכנסת: אנשי צבא